b'\n_START_ARTICLE_\nBosnijos ir Hercegovinos v\xc4\x97liava\n_START_PARAGRAPH_\nBosnijos ir Hercegovinos v\xc4\x97liav\xc4\x85 sudaro plati vertikali m\xc4\x97lyna juosta de\xc5\xa1in\xc4\x97je pus\xc4\x97je ir geltonas lygia\xc5\xa1onis trikampis, besilie\xc4\x8diantis su \xc5\xa1ia juosta ir v\xc4\x97liavos vir\xc5\xa1utiniu kra\xc5\xa1tu. Likusi v\xc4\x97liavos dalis m\xc4\x97lyna, su septyniomis baltomis penkiakamp\xc4\x97mis \xc5\xbevaig\xc5\xbed\xc4\x97mis ir dviem \xc5\xbevaig\xc5\xbed\xc5\xbei\xc5\xb3 pus\xc4\x97mis v\xc4\x97liavos vir\xc5\xa1uje ir apa\xc4\x8dioje, i\xc5\xa1sid\xc4\x97s\xc4\x8diusiomis palei trikampio pagrind\xc4\x85._NEWLINE_Manoma, jog trys trikampio kampai vaizduoja tris Bosnijos tautas: bosnius, kroatus ir serbus. \xc5\xbdvaig\xc5\xbed\xc5\xbei\xc5\xb3, vaizduojan\xc4\x8di\xc5\xb3 Europ\xc4\x85, skai\xc4\x8dius begalinis, tod\xc4\x97l jos t\xc4\x99siasi nuo vir\xc5\xa1aus iki apa\xc4\x8dios. V\xc4\x97liavos spalvos da\xc5\xbenai siejamos su neutralumu ir taika. Geltona spalva simbolizuoja taik\xc4\x85 ir saul\xc4\x99, m\xc4\x97lyna spalva ir \xc5\xbevaig\xc5\xbed\xc4\x97s \xe2\x80\x93 Europ\xc4\x85._NEWLINE_Dabartin\xc4\x97 Bosnijos ir Hercegovinos v\xc4\x97liava priimta 1998 met\xc5\xb3 vasario 4 dien\xc4\x85.\n_START_SECTION_\nIstorija\n_START_PARAGRAPH_\n1946 met\xc5\xb3 gruod\xc5\xbeio 31 dien\xc4\x85 Bosnija ir Hercegovina, kaip komunistin\xc4\x97s Jugoslavijos dalis, pri\xc4\x97m\xc4\x97 raudon\xc4\x85 v\xc4\x97liav\xc4\x85 su Jugoslavijos v\xc4\x97liava kairiajame vir\xc5\xa1utiniame kampe. Raudona spalva rei\xc5\xa1k\xc4\x97 komunizm\xc4\x85._NEWLINE_1992 metais Bosnijai ir Hercegovinai tapus nepriklausoma valstybe, buvo pasirinka balta v\xc4\x97liava su Kotromani\xc4\x8di skydu v\xc4\x97liavos viduryje. Kotromani\xc4\x8di skydas yra bosni\xc5\xb3 simbolis. Po Daytono sutarties pasira\xc5\xa1ymo Bosnijoje ir Hercegovinoje gyvenantys serbai ir kroatai buvo nepatenkinti \xc5\xa1ia v\xc4\x97liav\xc4\x85, nes pasak j\xc5\xb3, \xc5\xa1i v\xc4\x97liava reprezentavo tik Bosnijos ir Hercegovinos bosnius (buvusius Bosnijos musulmonus).'